**OPĆINSKO DRŽAVNO ODVJETNIŠTVO U RIJECI**

Frana Supila 16, Rijeka

OIB: 79067711474

RKP: 4825

Aktivnost: Progon počinitelja kaznenih i kažnjivih djela

i zaštita imovine RH pred nadležnim sudovima i tijelima

**OBRAZLOŽENJE OPĆEG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA ZA 2024. GODINU**

**OSTVARENJE PRIHODA**

Za 2024. godinu tekućim planom planirani su ukupni prihodi u iznosu od 3.396.673,00 EUR od čega prihodi iz nadležnog proračuna za financiranje rashoda poslovanja iznose 3.392.556,00 EUR, prihodi za financiranje rashoda za nabavu nefinancijske imovine iznose 3.392,00 EUR, a vlastiti prihodi ostvareni od preslika spisa iznose 725,00 EUR.

U odnosu na tekući plan gotovo nema odstupanja u ostvarenju, odnosno izvršenju financijskog plana za prednje navedene skupine. Ostvareni prihodi iznose ukupno 3.395.656,72 EUR.

Kada se promatraju ostvareni prihodi u 2024. godini može zaključiti da su ukupni prihodi veći za 28,01 % u odnosu na ostvarene ukupne prihode u 2023. godini.

Ostvareni prihod u iznosu od 3.394.960,33 EUR odnosi se na izvor financiranja 11 – Opći prihodi i primici, dok se ostvareni prihod u iznosu od 696,39 EUR odnosi na izvor 31 – Vlastiti prihodi, koji se doznačuju iz državnog proračuna mjesečno temeljem zahtjeva za pokriće rashoda.

**OSTVARENJE RASHODA**

Ukupni rashodi ostvareni u 2024. godini (rashodi poslovanja i rashodi za nabavu nefinancijske imovine) iznose 3.395.665,01 EUR i veći su za 28,01 % od ukupnih rashoda ostvarenih u 2023. godini kada su iznosili 2.652.602,72 EUR.

U odnosu na tekući plan rashoda u 2024. godini ostvarenje je gotovo bez odstupanja.

**PRIHODI PREMA EKONOMSKOJ KLASIFIKACIJI**

Ostvareni prihodi u 2024. godini iznose 3.395.656,72 EUR, a sastoje se od prihoda iz proračuna za financiranje rashoda poslovanja u iznosu od 3.391.854,73 EUR, prihoda za financiranje rashoda za nabavu nefinancijske imovine u iznosu 3.105,60 EUR i vlastitih prihoda od pruženih usluga u iznosu od 696,39 EUR.

**RASHODI PREMA EKONOMSKOJ KLASIFIKACIJI**

Ukupno ostvareni rashodi u 2024. godini iznose 3.395.665,01 EUR.

Promatrajući ostvarenje plana rashoda poslovanja vidljivo je da su najznačajniji rashodi za zaposlene u iznosu 2.889.434,44 EUR i oni iznose 85,10 % ukupno ostvarenih rashoda u 2024. godini.

U nastavku su pojašnjeni ostvareni rashodi za 2024. godinu po skupinama.

**Rashodi za zaposlene**

Rashodi za zaposlene u 2024.godini iznose 2.889.434,44 EUR, a odnose se na rashode za plaće zaposlenih, doprinose za obvezno zdravstveno osiguranje i ostalih rashoda za materijalna prava te doprinose za mirovinsko osiguranje s povećanim trajanjem. U odnosu na ostvarenje rashoda za zaposlene u 2023. godini, ova skupina rashoda veća je za 30,58 % što je posljedica rasta plaća u 2024. godini, kao i novih materijalnih prava dužnosnika za ostale rashode zaposlenih.

**Materijalni rashodi**

Materijalni rashodi u 2024.godini iznose 493.367,46 EUR te u odnosu na planirane rashode u ovoj skupini nisu značajnije odstupali. Najznačajniji rashodi iz ove skupine odnose se na intelektualne usluge koje iznose 291.607,24 EUR, odnosno 59,10 % ukupnih materijalnih rashoda. Također, u odnosu na ostvarenje u 2023. godini rashodi za intelektualne usluge veći su za 40,67 %. Intelektualne usluge povezane su s aktivnostima koje su u nadležnosti Općinskog državnog odvjetništva u Rijeci, odnosno s progonom počinitelja kaznenih i kažnjivih djela, a to obuhvaća usluge odvjetnika, usluge vještačenja i usluge prijevoda.

**Financijski rashodi**

Financijski rashodi u iznosu od 9.757,51 EUR odnose se na bankarske usluge, kamate po ugovoru za financijski leasing za kupnju službenog vozila te na zatezne kamate. Najznačajniji iznos rashoda u ovoj skupini odnosi se na zatezne kamate (za naknadno plaćeni staž s povećanim trajanjem dužnosnika) u iznosu od 8.628,94 EUR.

**Rashodi za nabavu nefinancijske imovine**

Ovi rashodi u iznosu od 3.105,60 EUR odnose se na otplatu glavnice po ugovoru financijskog leasinga za službeno vozilo.

**OSTVARENI PRIJENOS SREDSTAVA IZ PRETHODNE I U SLJEDEĆU GODINU**

Prijenos sredstava iz prethodne godine u iznosu od 24,15 EUR odnosi se na vlastite prihode od preslika dijelova spisa koji su uplaćeni u 2023. godini, a utrošeni u 2024. godini. Iznos od 15,86 EUR za prijenos u sljedeće razdoblje odnosi se na vlastite prihode od preslika dijelova spisa koji su uplaćeni u 2024. godini, a utrošeni su u 2025. godini.

**Podaci o stanju novčanih sredstava na računu:**

-na početku proračunske godine: 4.248,49 EUR,

-na kraju proračunske godine: 0,07 EUR.

**OBRAZLOŽENJE POSEBNOG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA ZA 2024. GODINU**

Izvori financiranja za Općinsko državno odvjetništvo u Rijeci su opći prihodi i primici i vlastiti prihodi. Vlastiti prihodi koji se odnose na prihode od preslika spisa zauzimaju vrlo mali neznatni udio u izvoru financiranja (0,10 %), dakle glavni izvor financiranja su prihodi iz nadležnog proračuna.

Ukupni rashodi ostvareni u 2024. godini iznose 3.395.665,01 EUR te u odnosu na tekući plan 2024. godine gotovo su bez odstupanja.

Promatrajući ostvarenje plana rashoda poslovanja u iznosu od 3.391.854,73 EUR vidljivo je da su najznačajniji rashodi za zaposlene u iznosu 2.889.434,44 EUR i oni iznose 85,20 % rashoda poslovanja. Materijalni rashodi (rashodi za materijal i energiju, rashodi za usluge, naknade troškova osobama izvan radnog odnosa-svjedocima i ostali nespomenuti rashodi poslovanja) ostvareni su u iznosu od 492.662,78 EUR, odnosno 14,80 % rashoda poslovanja.

Financijski rashodi u iznosu od 9.757,51 EUR odnose se na kamate po ugovoru za financijski leasing za službeno vozilo, kamate za naknadno isplaćeni staž s povećanim trajanjem za dužnosnika te na usluge platnog prometa.

Rashodi za nabavu nefinancijske imovine u iznosu od 3.105,60 EUR odnose se na otplatu glavnice prema financijskom leasingu za službeno vozilo.

U odnosu na tekući plan za 2024. godinu i financiranje iz nadležnog proračuna ostvareni rashodi po svim skupinama gotovo ne odstupaju.

U Rijeci, 27. ožujka 2025.